Lecceko anfiteatroa

Lecceko Anfiteatroa Lupiae hiriko (gaur egungo Lecce, Salenton, hau da, Italia botaren orpoko penintsulan) anfiteatro erromatarra da. I. eta II. mendeen artean eraikia, 21. mendean agerian dago partzialki Piazza Sant'Oronzo plazaren espazioan. Ezaugarriak I. eta II. artean datatua, anfiteatroa eraikitzeko garai zehatza ez da ziurra, 20. mendearen hasieran aurkitu zenean ez baitzen jakina Leccen halakorik zegoenik, Erromatar Inperioa amaitu ondoren gainean beste eraikin batzuk eraiki zirelako. Aurkikuntza gertatu zen Lecceko Italiako Bankuaren eraikina egiten hasi zirenean, lurpea arakatu zutenean. Orduan hasi zituen indusketak Cosimo De Giorgi arkeologoak eta 1940ko hamarkadara arte jarraitu zuten. Agerian ikusten ez den parte bat Santa Maria della Grazia elizaren azpian egongo da. Hondarrezko alde zentral irekia, harmailen zati bat eta kanpoko harresiaren aztarna batzuk baino ez dira geratzen azalera agertu den anfiteatroan. Eraikinak 102 metro inguru neurtzen zuen alde batetik, 83 metro bestetik, eloptikoa baitzen. Plaza hondarrezkoa 53 m x 34 m da. 25.000 lagunentzako lekua zuela uste da. Iruditegia Erreferentziak Kanpo estekak Artikulu hau, osorik edo zatiren batean, frantsesezko Wikipediako «Amphithéâtre de Lecce» artikulutik itzuli da; zehazki, 2025-05-20ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.